***DiscoverCars.com*** jeb ***Discover Cars***, līdz 2020. gadam ***Discover Car Hire***, ir starptautisks Latvijā bāzēts uzņēmums, kas sniedz auto īres piedāvājumu salīdzināšanas pakalpojumus visā pasaulē. Uzņēmums dibināts Latvijā 2013. gada 16. jūlijā.

2020. gada sākumā *DiscoverCars.com* piedāvāja iespēju īrēt automašīnu vairāk nekā 8000 vietās 137 pasaules valstīs. Uzņēmums sadarbojas ar visiem lielākajiem auto izīrētājiem pasaulē, tostarp *Hertz*, *Alamo*, *Europcar*, *National* un *SIXT*, kā arī ar tādiem tūrisma nozares metameklētājiem kā *Kayak*, *Skyscanner*, *Jetcost*, *Liligo* u.c. Uzņēmuma galvenā mītne atrodas Rīgā.

Darbība un pakalpojumi
----------------------

*DiscoverCars.com* tika dibināts 2013. gadā Latvijā ar nosaukumu *Discover Car Hire*. 2019. gada nogalē uzņēmums mainīja nosaukumu uz *DiscoverCars.com*.

*DiscoverCars.com* palīdz saviem lietotājiem salīdzināt auto īres piedāvājumus dažādās vietās visā pasaulē. Uzņēmuma mājaslapā tiek piedāvāta iespēja apskatīt un salīdzināt automašīnu cenas, modeļus un pieejamību konkrētos datumos. Tāpat tur iespējams iepazīties ar citu lietotāju atstātām atsauksmēm un iegūt informāciju par to, kā veiksmīgi izvēlēties starp dažādiem piedāvājumiem.

*DiscoverCars.com* arī ļauj salīdzināt dažādu autoīres uzņēmumu sniegtos pakalpojumus un īres nosacījumus, kā arī garantēt nemainīgu auto īres cenu automašīnas saņemšanas un nodošanas brīdī.

*DiscoverCars.com* sadarbojas gan ar lieliem un starptautiskiem auto izīrētājiem kā *Hertz*, *Alamo*, *Dollar* un *Thrifty*, gan ar maziem auto īres uzņēmumiem, kas specializējas konkrētu valstu vai reģionu apkalpošanā. Uzņēmuma mājaslapā iespējams savlaicīgi veikt auto īres rezervāciju, nedodoties uz auto izīrētāja mājaslapu. Automašīnu iespējams rezervēt, gan veicot pilnu priekšapmaksu, gan tikai daļēju priekšapmaksu un atlikušo summu samaksājot vēlāk vai klātienē.

2020. gada martā *DiscoverCars.com* tika iekļauts finansu medija *Financial Times* veidotajā reitingā FT 1000, kas apkopo visstraujāk augošos uzņēmumus Eiropā. Uzņēmums ierindojās 64. vietā, kas ir augstākā pozīcija, ko reitingā jebkad ieņēmis Latvijas uzņēmums. *DiscoverCars.com* bija visātrāk augošais uzņēmums Eiropā auto īres nozarē un trešais visātrāk augošais — tūrisma nozarē. Kopumā FT 1000 reitingā iekļuva septiņi Latvijas uzņēmumi.

Zvanu centrs un uzņēmuma valodas
--------------------------------

*DiscoverCars.com* lietotāji dažādu jautājumu risināšanā var sazināties ar uzņēmuma zvanu centru, kurš strādā bez pārtraukumiem un brīvdienām. Uzņēmums saviem klientiem sniedz mutisku un rakstisku informāciju angļu, latviešu, krievu, dāņu, vācu, spāņu, franču, itāļu, nīderlandiešu, norvēģu, poļu, portugāļu, somu un zviedru valodās. Uzņēmuma darbinieki saviem klientiem konsultācijas sniedz dažādos veidos — telefoniski, epastā, čata sarakstē un sociālo tīklu platformās (*Facebook* u.c.).

Darbinieki
----------

*DiscoverCars.com* galvenais birojs atrodas Rīgā un liela daļa uzņēmuma darbinieku ir Latvijas pilsoņi, taču uzņēmuma kolektīvs ir starptautisks un tajā strādā daudz ārvalstu speciālistu. 2019. gada jūnijā uzņēmumā strādāja darbinieki arī no Krievijas, Portugāles, Itālijas, Francijas, Turcijas, Ēģiptes, Alžīrijas, Azerbaidžānas, Marokas, Brazīlijas, ASV un citām pasaules valstīm.

2014. gadā uzņēmumā strādāja tikai viens darbinieks, 2015. gadā — divi, 2016. gadā — pieci, 2017. gadā — 27 darbinieki, 2019. gadā — 55 darbinieki, bet 2020. gadā — jau vairāk nekā 70 darbinieki.

Attīstība un biznesa modelis
----------------------------

Kopš uzņēmuma dibināšanas *DiscoverCars.com* ik gadu ir piedzīvojis strauju kompānijas apgrozījuma pieaugumu. 2014. gadā uzņēmuma apgrozījums bija €266,728, 2015. gadā — €343,125, 2016. gadā — €1,112,117, 2017. gadā — €3,530,381, bet 2018. gadā — jau €6,452,146.

*DiscoverCars.com* pakalpojumus visvairāk izmanto, īrējot automašīnas ASV, Portugālē, Itālijā, Apvienotajā Karalistē un Francijā. Pilsētas, ko visvairāk apmeklē uzņēmuma klienti, ir Orlando un Miami Floridas štatā ASV, Čikāga Ilinoisas štatā ASV, Lisabona un Portu Portugālē, Londona Apvienotajā Karalistē, Dublina Īrijā, Reikjavika Islandē un Oklenda Jaunzēlandē. Uzņēmuma mājaslapu visvairāk apmeklē lietotāji no ASV, Lielbritānijas, Francijas, Polijas un Krievijas.

Saskaņā ar *Similar Web* datiem, 2019. gada jūnijā *DiscoverCars.com* bija 15. populārākais auto īres uzņēmums pasaulē. 2018. gada jūnijā uzņēmuma mājaslapu apmeklēja 300 000 lietotāju, bet 2020. gada janvārī— jau 660 000 lietotāju.

Saskaņā ar lietotāju apmierinātības servisa *Trustpilot* datiem, *DiscoverCars.com* reitings 2020. gada martā bija 4,6/5, kas to padarīja par 9. visaugstāk vērtēto uzņēmumu savā nozarē. 92% no uzņēmuma klientiem, kas atstāja atsauksmes, *DiscoverCars.com* sniegtos pakalpojumus vērtēja kā "izcilus" (excellent) vai "lieliskus" (great). Uzņēmumam atsauksmes atstājuši teju 19 000 lietotāju, lielākā daļa no tiem — 2019. un 2020. gadā.

*DiscoverCars.com* ir izveidojis sadarbības programas ar dažādām augstākās izglītības iestādēm ASV, tostarp Nevadas Universitāti, Kalifornijas Mākslas Institūtu, *Dixie* universitāti Jūtā *Volunteer State* koledžu Tenesī, un Fērfaksas Universitāti Virdžīnijā.

2020. gada martā *DiscoverCars.com*, līdzīgi kā daudzi citi auto īres nozares uzņēmumi, piedzīvoja nozīmīgu kritumu veiktajās rezervācijās saistībā ar COVID-19 pandēmijas izplatību pasaulē. Vienlaikus uzņēmums ziņoja par lokālā tūrisma pieaugumu atsevišķu valstu ietvaros.

Tehnoloģijas
------------

*DiscoverCars.com* kļuva par vienu no pirmajiem auto īres uzņēmumiem pasaulē, kas sāka izmantot AMP (Accelerated Mobile Pages) tehnoloģiju. Kā ziņoja vairāki starptautiski tehnoloģiju mediji, AMP izmantošana ļāva uzņēmumam ievērojami uzlabot veikto rezervāciju procentu un citus nozīmīgus biznesa rādītājus.

Pētījumi
--------

Papildus auto īres pakalpojumiem *DiscoverCars.com* ir veidojuši pētījumus par auto īres paradumiem Latvijā un pasaulē. 2019. gada septembrī uzņēmuma veidots pētījums noskaidroja, ka ceļotāji no Latvijas ārvalstīs visbiežāk izvēlas ekonomiskās un kompaktās klases automašīnas, bet latviešu visbiežāk apmeklētie galamērķi ir Itālija, Spānija, Portugāle un Vācija.

Tā paša gada septembrī uzņēmuma lietotāji balsoja par skaistākajiem ceļojumu galamērķiem pasaulē, ko iepazīt ar automašīnu — par tiem tika nosaukti Spānijai piederošā Grankanārijas sala Atlantijas okeānā, Turcijas trešā lielākā pilsēta Izmira, Austrālijas ziemeļaustrumu pilsēta Kērnsa un Horvātijas otrā lielākā pilsēta Splita.

2019. gada maijā uzņēmums publiskoja starptautisku pētījumu par to, kā dažādās valstīs atšķiras likumi un soda apmēri par braukšanu pie stūres reibumā.

Atsauces
--------

1. ↑  «Car hire with Discover Cars». *Skyscanner.net* (angļu). Skatīts: 2020-03-23.
2. ↑  «Discover Cars - Par mums». *Discovercars.com*. Skatīts: 2020-03-23.
3. ↑  «CB Rank (Company) - Discovercars.com». *Crunchbase.com* (angļu). Arhivēts no oriģināla, laiks: 2020-03-20. Skatīts: 2020-03-23.
4. ↑  «FT 1000: the fourth annual list of Europe’s fastest-growing companies» (angļu). ft.com. 2020-03-02. Skatīts: 2020-03-23.
5. ↑  «Latvijas uzņēmums iekļuvis prestižā "Financial Times" topā». Nra.lv. 2020-03-11. Skatīts: 2020-03-23.
6. ↑  «Latvijas visstraujāk augošie uzņēmumi». Db.lv. 2020-03-11. Arhivēts no oriģināla, laiks: 2020-03-20. Skatīts: 2020-03-23.
7. ↑  «Septiņi Latvijas uzņēmumi iekļuvuši prestižajā "Financial Times" topā». Delfi.lv. 2020-03-19. Skatīts: 2020-03-23.
8. ↑  «Septiņi Latvijas uzņēmumi iekļuvuši Financial Times veidotā prestižā topā». Tvnet.lv. 2020-03-20. Skatīts: 2020-03-23.
9. ↑  «Company - Discovercars.com». *Similarweb.com* (angļu). Skatīts: 2020-03-23.
10. ↑  «Best in Car Rental Agency». *Similarweb.com* (angļu). Skatīts: 2020-03-23.
11. ↑  «Discounts & Offers | RebelCard | University of Nevada, Las Vegas». *www.unlv.edu*.
12. ↑
13. ↑  «Dixie State University :: Human Resources :: Other Benefits».
14. ↑  «Arhivēta kopija». Arhivēts no oriģināla, laiks: 2020. gada 20. martā. Skatīts: 2020. gada 20. martā.
15. ↑  «FXUA Student Discounts | Fairfax Area». Arhivēts no oriģināla, laiks: 2020. gada 4. februārī. Skatīts: 2020. gada 20. martā.
16. ↑  «Holiday Cancellations Soar as Coronavirus Epidemic Spreads» (angļu). traveldailynews.com. 2020-03-16. Skatīts: 2020-03-23.
17. ↑  «Car Rental Cancellations Rise as Coronavirus Cases Increase» (angļu). autorentalnews.com. 2020-03-13. Skatīts: 2020-03-23.
18. ↑  «DiscoverCarHire.com drives conversions with faster mobile page load times via AMP». *Amp.dev* (angļu). Skatīts: 2020-03-23.
19. ↑  «Faster pages help DiscoverCarHire boost mobile bookings by 29%» (angļu). Thinkwithgoogle.com. 2019-04-02. Arhivēts no oriģināla, laiks: 2020-03-20. Skatīts: 2020-03-23.
20. ↑  «What SEOs Need To Know About AMP» (angļu). Botify.com. 2019-06-27. Skatīts: 2020-03-23.
21. ↑  «7 Ways You Can Use AMP for Ecommerce to Generate More Sales (Examples)» (angļu). Botify.com. 2020-02-24. Skatīts: 2020-03-23.
22. ↑  «Pētījums: Latviešu tūristi ārzemēs visbiežāk īrē ekonomiskās un kompaktās klases automašīnas». La.lv. 2019-09-04. Skatīts: 2020-03-23.
23. ↑  «Pētījums: Atklāj 10 galamērķus, kuros latvieši visbiežāk dodas ceļojumā ar auto». Nra.lv. 2019-09-07. Skatīts: 2020-03-23.
24. ↑  «Top Scenic Driving Destinations Worldwide» (angļu). Msn.com. 2019-09-20. Skatīts: 2020-03-23.
25. ↑  «These Are The Most Popular And Best Cities To Drive In» (angļu). Valuewalk.com. 2019-09-04. Skatīts: 2020-03-23.[novecojusi saite]
26. ↑  «Top Scenic Driving Destinations Worldwide» (angļu). Travelpulse.com. 2019-09-23. Skatīts: 2020-03-23.
27. ↑  «Revealed: The Best Cities for Driving Holidays» (angļu). Travelweekly.com. 2019-09-24. Skatīts: 2020-03-23.
28. ↑  «Mapped: The Drink Driving Legal Limits For Every Country» (angļu). Forbes.com. 2019-05-30. Skatīts: 2020-03-23.
29. ↑  «Global drink-driving limits – what you need to know if you’re hiring a car abroad to avoid serious penalties» (angļu). Thesun.co.uk. 2019-06-04. Skatīts: 2020-03-23.
30. ↑  «Drink Driving Laws Abroad: Do You Know Your Limits?» (angļu). Heart.co.uk. 2019-06-23. Skatīts: 2020-03-23.